Predkladacia správa

Správa o formálnych oznámeniach a odôvodnených stanoviskách podľa článku 226 Zmluvy o založení Európskeho spoločenstva zaslaných Európskou komisiou Slovenskej republike sa predkladá ako iniciatívny materiál. 

Materiál nadväzuje na Správu o stave transpozičného deficitu smerníc a harmonogramu jeho odstránenia (schválenú uznesením vlády SR č. 86 zo dňa 2. februára 2005), Správu o stave transpozičného deficitu smerníc a harmonogramu jeho odstránenia (schválenú uznesením vlády SR č. 275 zo dňa 13. apríla 2005), Správu o plnení transpozičného deficitu smerníc (schválenú uznesením vlády SR č. 685 zo dňa 7. septembra 2005) a Správu o formálnych oznámeniach zaslaných SR podľa článku 226 Zmluvy o založení Európskeho spoločenstva Európskou komisiou Slovenskej republike (schválenú uznesením vlády SR č. 836 zo dňa 19. októbra 2005).

	Účelom správy je informovať vládu SR o konaniach proti SR podľa článku 226 Zmluvy o založení Európskeho spoločenstva, uložiť úlohy na vykonanie nápravy porušení komunitárneho práva a úlohu na zaslanie odpovede Európskej komisii.

Správa nebola predmetom medzirezortného pripomienkového konania, vzhľadom na lehoty na zaslanie odpovede Európskej komisii, ale dotknuté rezorty boli s ňou oboznámené.

Predkladaný materiál nemá finančný, ekonomický, environmentálny vplyv, ani vplyv na zamestnanosť a podnikateľské prostredie.